Bosniak itu apa sih? Jelaskan dalam bahasa melayu ya

Bosniak (/Бошњаци, ; lelaki: Bošnjak/Бошњак, perempuan: Bošnjakinja/Бошњакиња) adalah sebuah kumpulan etnik dan negara Slavic selatan yang ramai mendiami kawasan di Bosnia dan Herzegovina. Terdapat juga minoriti Bosniak yang tinggal di negara-negara lain di rantau Balkan; terutamanya di wilayah Sandžak dalam Serbia dan Montenegro (di mana Bosniak membentuk sebuah majoriti serantau), dan di Croatia dan Kosovo. Secara tipikalnya, Bosniak mempunyai kaitan sejarah dengan wilayah bersejarah Bosnia, yang mana majoritinya memeluk agama Islam sejak kurun ke-15 dan 16, budaya dan bahasa Bosnia yang sama. Penutur bahasa Inggeris biasanya merujuk Bosniak sebagai Muslim Bosnia atau ringkasnya sebagai orang Bosnia, meskipun istilah yang terakhir juga boleh merujuk kepada semua penduduk di Bosnia dan Herzegovina (tidak kira asal usul etnik) atau juga digunakan bagi merujuk pada kewarganegaraan di negara ini.

Lebih daripada dua juta Bosniak tinggal di Balkan, dengan anggaran lebih sejuta lagi tinggal dan hidup di seluruh dunia. Pembersihan etnik Bosniak semasa Perang Bosnia (1991–95) telah menjejaskan taburan penduduk di wilayah ini. Sebahagian di sebabkan oleh peristiwa ini, diaspora Bosniak yang ketara wujud di beberapa negara termasuk Austria, Jerman, Australia, Sweden, Turki, Kanada dan Amerika Syarikat.